SAWAD บวกกว่า 3% โบรกฯเชียร์ “ซื้อ” ชูเป้า80บ. คาดกำไร Q4/60 ฟื้นตัว
SAWAD บวกกว่า 3% โบรกฯเชียร์ "ซื้อ" ชูเป้า80บ. คาดกำไร Q4/60 ฟื้นตัว โดยล่าสุด ณ เวลา 14.47 น. ราคาอยู่ที่ 59.75 บาท บวก 2 บาท หรือ 3.46% สูงสุดที่ 60.50 บาท ต่ำสุดที่ 58 บาท มูลค่าซื้อขายที่ 469.71 ล้านบาท 
27 พ.ย. 2560

ผู้สื่อข่าวรายงานว่า ราคาหุ้นบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 14.47 น. อยู่ที่ 59.75 บาท บวก 2 บาท หรือ 3.46% สูงสุดที่ 60.50 บาท ต่ำสุดที่ 58 บาท มูลค่าซื้อขายที่ 469.71 ล้านบาท ขณะที่ดัชนีตลาดหุ้นไทยโดยรวมลบ 0.24%

ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ (17 พ.ย.) แนะนำ “ซื้อ” SAWAD ให้ราคาเป้าหมาย 80 บาท/หุ้น กำไรไตรมาส 3/60 ต่ำกว่าคาด เนื่องจากค่าใช้จ่ายดำเนินงานสูงกว่าคาดเพราะมีการปรับโครงสร้างธุรกิจและโมเดลธุรกิจหลังซื้อ BFIT เข้ามาตั้งแต่มี.ค.60 และตั้งสำรองค่าเผื่อฯเพิ่มขึ้น
โดยกำไรออกมา 622 ล้านบาท เพิ่มขึ้น 14.5% จากช่วงเดียวกันเมื่อปีก่อน, ลดลง 1% จากไตรมาสก่อน ต่ำกว่าที่ตลาดคาดไว้ 9% อย่างไรก็ตาม ค่าใช้จ่ายในไตรมาสต่อๆไปจะกลับสู่ระดับปกติ
อย่างไรก็ตาม คาดกำไรไตรมาส 4/60 จะดีขึ้น โดยประมาณการว่า Yield ของสินทรัพย์น่าจะเพิ่มขึ้นได้ในไตรมาส 4/60 หลังปรับโครงสร้างและโมเดลทางธุรกิจแล้ว และการตั้งสำรองฯจะลดลงเป็น 130bps พอๆกับที่เกิดขึ้นในไตรมาส 2/60 (งวดไตรมาส 3/60 ตั้งสำรองฯ 176bps)